stanford-oval/wikipedia huggingface dataset:
สมาพันธ์หัวใจโลก

องค์กรพัฒนาเอกชนที่ตั้งอยู่ในประเทศสวิตเซอร์แลนด์
| --- | --- |
สถาปนา: ค.ศ. 1978
ภารกิจ: สุขภาพหัวใจและหลอดเลือดสำหรับทุกคน
ประธาน: ดานิเอล โฆเซ ปิญเญย์โร (Daniel José Piñeiro)
ที่ตั้ง:    เจนีวา, สวิตเซอร์แลนด์ 
เว็บไซต์: https://world-heart-federation.org/
สมาพันธ์หัวใจโลก (World Heart Federation, WHF) เป็นองค์กรพัฒนาเอกชนที่ตั้งอยู่ในเมืองเจนีวา ประเทศสวิตเซอร์แลนด์ ก่อตั้งเมื่อ พ.ศ. 2521 องค์การอนามัยโลกให้การยอมรับสมาพันธ์ในฐานะองค์กรเอกชนพันธมิตรชั้นนำในการป้องกันโรคหัวใจและหลอดเลือด
ประวัติ

สมาพันธ์หัวใจโลกก่อตั้งขึ้นเมื่อ พ.ศ. 2521 โดยการควบรวมของสมาคมแพทย์โรคหัวใจนานาชาติ (International Society of Cardiology, ISC) และสหพันธ์แพทย์โรคหัวใจนานาชาติ (International Cardiology Federation, ICF) ภายใต้ชื่อสหพันธ์สมาคมแพทย์โรคหัวใจนานาชาติ (International Society and Federation of Cardiology, ISFC) ใน พ.ศ. 2541 องค์กรนี้ได้เปลี่ยนชื่อเป็นสมาพันธ์หัวใจโลก (World Heart Federation)
สมาพันธ์เป็นตัวแทนขององค์กรต่าง ๆ มากกว่า 200 องค์กรในกว่า 100 ประเทศ โดยเป็นองค์กรชั้นนำในการส่งเสริมสุขภาพหัวใจและหลอดเลือดทั่วโลก ซึ่งมีพันธกิจในการทำให้ผู้คนทั่วโลกสามารถเข้าถึงข้อมูล การดูแล และการรักษาที่ต้องการ เพื่อรักษาสุขภาวะของหัวใจให้แข็งแรง
สมาพันธ์หัวใจโลกเป็นองค์กรโรคหัวใจและหลอดเลือดเพียงแห่งเดียวที่มีความสัมพันธ์อย่างเป็นทางการกับองค์การอนามัยโลก
การประชุมและกิจกรรมต่าง ๆ

สมาพันธ์หัวใจโลกเป็นเจ้าภาพการประชุมระดับโลกด้านหทัยวิทยา (World Congress of Cardiology) โดยการประชุมครั้งแรกจัดขึ้นที่ปารีสในเดือนกันยายน พ.ศ. 2493 ภายใต้การอุปถัมภ์ของสมาคมแพทย์โรคหัวใจนานาชาติ (ISC) ซึ่งก่อตั้งขึ้นสี่ปีก่อนหน้า
วันหัวใจโลก (World Heart Day) จัดตั้งขึ้นใน พ.ศ. 2543 เพื่อแจ้งให้ผู้คนทั่วโลกทราบว่าโรคหัวใจและหลอดเลือด (cardiovascular disease, CVD) เป็นสาเหตุการเสียชีวิตอันดับต้น ๆ ของโลก และเป็นเวทีสร้างความตระหนักรู้เกี่ยวกับโรคหัวใจและหลอดเลือดที่ใหญ่ที่สุดในโลก โดยมีการเฉลิมฉลองในวันที่ 1 ตุลาคมของทุกปี
ในปี 2559 สมาพันธ์หัวใจโลกเป็นเจ้าภาพการประชุมสุดยอดระดับโลกด้านสุขภาพระบบไหลเวียนโลหิต (Global Summit on Circulatory Health) เป็นครั้งแรกโดยจัดขึ้นที่เม็กซิโกซิตี ซึ่งการประชุมนำเสนอผู้นำทางความคิด เช่น รัฐมนตรีกระทรวงสาธารณสุข เจ้าหน้าที่สาธารณสุข และผู้นำในอุตสาหกรรม ให้ตระหนักถึงปัญหาโรคหัวใจและหลอดเลือด (CVD) เพื่อยกระดับให้มีลำดับความสำคัญสูงสุด ในปี 2564 การประชุมสุดยอดได้เปลี่ยนชื่อเป็นการประชุมสุดยอดหัวใจโลก (World Heart Summit)
การสนับสนุนระดับโลก

สมาพันธ์หัวใจโลกตั้งอยู่ในเจนีวา และเป็นที่ตั้งขององค์การอนามัยโลก (WHO) ซึ่งให้การสนับสนุนสมาพันธ์ในระดับสูงสุดเพื่อนำปัญหาโรคหัวใจและหลอดเลือดมาอยู่แถวหน้าของวาระด้านสุขภาพทั่วโลก ความร่วมมือกับองค์การอนามัยโลกช่วยให้สมาพันธ์สามารถแบ่งปันความรู้และเป้าหมายเกี่ยวกับโรคหัวใจและหลอดเลือดโดยเฉพาะอย่างยิ่งในด้านที่สำคัญ เช่น ปัญหายาสูบและมลพิษทางอากาศ ตลอดจนภาวะสุขภาพที่ถูกละเลย เช่น โรคหัวใจรูมาติก และโรคชากาส (Chagas disease)
แหล่งข้อมูลอื่น

เว็บไซต์ทางการสมาพันธ์หัวใจโลก
World Heart Report 2023
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  เช็กเกีย 2 
วิชาการ:  CiNii 
อื่น ๆ:  IdRef
สถานีรถไฟคามากูระ

สถานีรถไฟคามากูระ (ญี่ปุ่น: 鎌倉駅; โรมาจิ: Kamakura-eki) เป็นสถานีรถไฟบนเส้นทางรถไฟสายโยโกซูกะ ตั้งอยู่ที่เมืองคามากูระ จังหวัดคานางาวะ บริหารงานโดยบริษัทรถไฟญี่ปุ่นตะวันออก
สถานีรถไฟคามากูระให้บริการในเส้นทางสายโยโกซูกะ สายโชนัน-ชินจูกุ และเป็นต้นทางของรถไฟฟ้าเอโนชิมะ
แหล่งข้อมูลอื่น

ข้อมูลสถานี (เจอาร์ ตะวันออก) (ญี่ปุ่น)
เว็บไซต์เอโนเด็ง (ในภาษาญี่ปุ่น)
อินทร์ (แก้ความกำกวม)

อินทร์ หรือ อินทรา สามารถหมายถึง
พระอินทร์ พระเทวาธิบดีแห่งสวรรค์ชั้นดาวดึงส์ ตามคติพุทธ-พราหมณ์ สำหรับความหมายโดยนัยที่เกี่ยวกับพระอินทร์ ดูที่ พระอินทร์ (แก้ความกำกวม)
ถนนรามอินทรา
ย่านอินทรา ย่านในกรุงเทพ บริเวณประตูน้ำ-ราชปรารภ
ซอยอินทรามระ
ผีเสื้อใบกุ่มอินทรา
วัดต้นแกว๋น หรือ วัดอินทราวาส (เชียงใหม่)
วัดอินทรวิหาร บางขุนพรหม
สมเด็จพระนางเจ้าอินทรศักดิศจี พระวรราชชายา (พระอินทราณี) -- พระวรราชชายาในพระบาทสมเด็จพระมงกุฎเกล้าเจ้าอยู่หัว
เจ้าฟ้าจุฑาธุชธราดิลก กรมขุนเพ็ชรบูรณ์อินทราชัย -- เจ้าต่างกรม
พระอินทรรักษา (เสม) -- ขุนนางชั้นพระ
พระอินทรสมาจาร (เงิน อินฺทสโร) -- พระภิกษุ
สถานีรถไฟคายาชิมะ

สถานีรถไฟคายาชิมะ (ญี่ปุ่น: 萱島駅; โรมาจิ: Kayashima-eki) เป็นสถานีรถไฟในเมืองเนยางาวะ จังหวัดโอซากะ ประเทศญี่ปุ่น ดำเนินกิจการโดยบริษัทรถไฟฟ้าเคฮัง ซึ่งเป็นรถไฟของเอกชน สถานีรถไฟแห่งนี้เปิดให้บริการครั้งแรก เมื่อวันที่ 15 เมษายน ค.ศ. 1910 มีลักษณะพิเศษโดดเด่นอย่างหนึ่ง คือ เป็นที่ตั้งของต้นการบูรศักดิ์สิทธิ์ขนาดใหญ่อยู่ตรงกลางสถานี ชาวบ้านในละแวกนั้นให้ความเคารพนับถือว่าเป็นต้นไม้ศักดิ์สิทธิ์ ด้วยเหตุนี้จึงสร้างสถานีครอบต้นไม้อายุกว่า 700 ปีนี้ไว้ โดยชั้นล่างของสถานีจะเป็นที่ตั้งของศาลเจ้าคายาชิมะ (萱島神社)
ในปีงบประมาณ ค.ศ. 2019 สถานีรถไฟดังกล่าวมีผู้โดยสารใช้บริการเฉลี่ย 27,841 คนต่อวัน
แหล่งข้อมูลอื่น

Official home page (ในภาษาญี่ปุ่น)
สายลับพิทักษ์โชซอน

| สายลับพิทักษ์โชซอน |
| --- | --- |

ฮันกึล: 암행어사: 조선비밀수사단
ฮันจา: 暗行御史: 朝鮮秘密搜查團
 
ประเภท: ประวัติศาสตร์ คอมเมดี้ สืบสวนสอบสวน
สร้างโดย: Kim Sang-hui KBS Drama Division
เขียนโดย: Kang Min-sun Park Sung-hoon
กำกับโดย: Kim Jung-min
แสดงนำ: คิม มย็อง-ซู คว็อน นา-รา อี แท-ฮวัน โช ซู-มิน อี อี-กย็อง
ผู้ประพันธ์เพลง: อี จี-ย็อง
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 16
การผลิต
ผู้อำนวยการผลิต: ยุน แจ-ฮย็อก
ผู้อำนวยการสร้าง: แพ็ก ซึง-มิน คิม จ็อง-ซิก คิม นัม-ฮี
ความยาวตอน: 70 นาที
บริษัทผู้ผลิต: ไอวิลล์ มีเดีย
ออกอากาศ
เครือข่าย: KBS2
ออกอากาศ: 21 ธันวาคม ค.ศ. 2020 (2020-12-21) – 9 กุมภาพันธ์ ค.ศ. 2021 (2021-02-09)
สายลับพิทักษ์โชซอน (เกาหลี: 암행어사) เป็นซีรีส์ตลกแนวอิงประวัติศาสตร์,สืบสวนสอบสวนของเกาหลีใต้ ซีรีส์เรื่องนี้กำกับโดย คิม จ็อง-มิน และนำแสดงโดย คิม มย็อง-ซู, คว็อน นา-รา, อี แท-ฮวัน, อี อี-คย็อง และ โช ซู-มิน ซีรีส์นี้เขียนโดย คัง มิน-ซุน และ พัก ซ็อง-ฮุน เป็นเรื่องเกี่ยวกับตำแหน่งราชการในราชวงศ์โชซ็อน ที่รู้จักกันในชื่อ ผู้ตรวจการลับ ซึ่งเฝ้าติดตามขุนนางที่ทุจริตในขณะที่ต้องปกปิดตัวตน ออกอากาศทาง KBS2 ทุกวันจันทร์และวันอังคาร เวลา 21:30 น. (เวลามาตรฐานเกาหลี) ตั้งแต่วันที่ 21 ธันวาคม ค.ศ. 2020 ถึง 9 กุมภาพันธ์ ค.ศ. 2021
เรื่องย่อ

อยู่ในยุคราชวงศ์โชซ็อน ซีรีส์เกี่ยวกับ ซ็อง อี-กย็อม (คิม มย็อง-ซู) ผู้ทำคะแนนสูงสุดในการสอบขุนนาง เขาถูกจับได้ว่าเล่นการพนันและได้รับการลงโทษ เขาได้รับมอบหมายตำแหน่งใหม่ในฐานะผู้ตรวจการลับ เพื่อสอบสวนการทุจริตของขุนนาง อี-กย็อม ทำงานใหม่ด้วยความช่วยเหลือจาก ฮง ดา-อิน (คว็อน นา-รา) ผู้ตรวจการหญิงและ พัก ชุน-ซัม (อี อี-กย็อง) คนรับใช้ที่พูดเก่งแต่น่ารัก
นักแสดง > ตัวละครหลัก > สามทหารเสือ

คิม มย็อง-ซู รับบทเป็น ซ็อง อี-กย็อม, ผู้ตรวจการลับ
คว็อน นา-รา รับบทเป็น ฮง ดา-อิน, ผู้ตรวจการหญิงที่ปลอมตัวเป็นนางโลมมีความงามเทียบได้กับ ฮวัง จิน-อี เธอกลายเป็นสมาชิกคนหนึ่งของทีมผู้ตรวจการลับ
อี อี-กย็อง รับบทเป็น พัก ชุน-ซัม, คนรับใช้ของ ซ็อง อี-กย็อม
แหล่งข้อมูลอื่น

เว็บไซต์ทางการ (ในภาษาเกาหลี)
Royal Secret Agent at Daum (ในภาษาเกาหลี)
สายลับพิทักษ์โชซอน ที่อินเทอร์เน็ตมูวีเดตาเบส
สายลับพิทักษ์โชซอน ที่ฮันซีเนมา
สงครามชีวิตอิคคิ

สงครามชีวิตอิคคิ ( ญี่ปุ่น: 不毛地帯; โรมาจิ: Fumō Chitai ) เป็นนวนิยายญี่ปุ่นของ Toyoko Yamasaki นวนิยายนี้เคยนำมาสร้างเป็นภาพยนตร์ในปี 1976 และละครโทรทัศน์ในปี 1979 และปี 2009
เค้าโครงและความสัมพันธ์

ตัวละครหลักของเรื่อง ฮิดะชิ อิคคิ ได้เค้าโครงจากเรื่องจริงของ Ryuzo Sejima
ภาพยนตร์ในปี 1976

| สงครามชีวิตอิคคิ |
| --- | --- |
กำกับ: Satsuo Yamamoto
นักแสดงนำ: Tatsuya Nakadai
วันฉาย: 1976
ประเทศ: ญี่ปุ่น
ภาษา: ญี่ปุ่น
เป็นภาพยนตร์ญี่ปุ่นกำกับโดย Satsuo Yamamoto.
ภาพยนตร์ในปี 1976 > นักแสดง

Tatsuya Nakadai - ฮิดะชิ อิคคิ
Tetsurō Tamba - อิซาโอะ คะวะมะตะ
Isao Yamagata - อิชิโร ไดมง
Jirō Tamiya - ทัตสึโนโกะ ซะเมะจิมะ
Hideji Ōtaki - Seizo Hisamatsu
ภาพยนตร์ในปี 1976 > Awards

1st Hochi Film Award
Won: Best Supporting Actor - Hideji Ōtaki
31st Mainichi Film Award
Won: Best Film
ละครโทรทัศน์ในปี 1979

| สงครามชีวิตอิคคิ |
| --- | --- |
แสดงนำ: Mikijirō Hira
ประเทศแหล่งกำเนิด: ญี่ปุ่น
ภาษาต้นฉบับ: ภาษาญี่ปุ่น
จำนวนตอน: 31
ออกอากาศ
เครือข่าย: ทีบีเอส
ออกอากาศ: 4 เมษายน 1979 – 31 ตุลาคม 1979
ละครโทรทัศน์ในปี 1979 > นักแสดง

Mikijirō Hira - ฮิดะชิ อิคคิ
Tomisaburo Wakayama - อิชิโร ไดมง
Atsuo Nakamura - ทัตสึโนโกะ ซะเมะจิมะ
Hideo Takamatsu - ทัตสึยะ ซาโตอิ
Kimiko Ikegami - นะโอะโกะ อิคคิ
Takashi Shimura - Masaharu Tanigawa
Kō Nishimura - Seizo Hisamatsu
Tamao Nakamura
Ayumi Ishida
Ichirō Murakoshi - Narrator
ละครโทรทัศน์ในปี 2009

| สงครามชีวิตอิคคิ |
| --- | --- |
แสดงนำ: Toshiaki Karasawa
ผู้ประพันธ์เพลง: Yugo Kanno
ประเทศแหล่งกำเนิด: ญี่ปุ่น
ภาษาต้นฉบับ: ภาษาญี่ปุ่น
จำนวนตอน: 19
ออกอากาศ
เครือข่าย: ฟุจิเทเลวิชัน
ออกอากาศ: 11 มีนาคม 2009 – 15 ตุลาคม 2009
ละครโทรทัศน์ในปี 2009 > นักแสดง

Toshiaki Karasawa - ฮิดะชิ อิคคิ
Yoshio Harada -อิชิโร ไดมง
เค็งนิชิ เอ็นโด - ทัตสึโนโกะ ซะเมะจิมะ
Ittoku Kishibe - ทัตสึยะ ซาโตอิ
Toshirō Yanagiba - อิซาโอะ คะวะมะตะ
Emi Wakui - โยชิโอะ อิคคิ
Koyuki - ชิซะโตะ อะคิสุ
Nicholas Pettas - Pratt
Mikako Tabe - นะโอะโกะ อิคคิ
Issei Futamata - Narrator
Sheryar Khan - Oil Company Manager
แหล่งข้อมูลอื่น

Fumo Chitai ที่อินเทอร์เน็ตมูวีเดตาเบส
สนามกอล์ฟเพบเบิลบีช

สนามกอล์ฟเพบเบิลบีช (Pebble Beach Golf Links) เป็นสนามกอล์ฟที่มีชื่อเสียงแห่งหนึ่งในโลก ตั้งอยู่ที่เมืองเพบเบิลบีช ในรัฐแคลิฟอร์เนีย สนามเพบเบิลบีชได้ชื่อว่าเป็นสนามกอล์ฟที่สวยที่สุดแห่งหนึ่งในโลก โดยตั้งอยู่บริเวณชายฝั่งทะเล สนามเพบเบิลบีชได้รับเลือกเป็นสนามกอล์ฟอันดับ 1 ของสหรัฐอเมริกาโดย นิตยสารกอล์ฟไดเจสต์ ในปี 2544
สนามกอล์ฟออกแบบโดย แจ๊ค นีวิลล์ และ ดักลาส แกรนต์ โดยสนามกอล์ฟเปิดใช้เมื่อวันที่ 22 กุมภาพันธ์ พ.ศ. 2462 (ค.ศ. 1919) ต่อมา แจ๊ค นิคลอส ได้ทำการปรับปรุงสนาม โดยการปรับแต่งในหลุมที่ 4 5 และ 7 ในส่วนกรีนของสนาม ช่วงก่อนแข่งขัน ยูเอสโอเพนในปี 2535
สนามกอล์ฟเพบเบิลบีชได้ถูกเลือกให้จัดการแข่งขันยูเอสโอเพนมาแล้ว 4 ครั้ง และจะมีการจัดครั้งต่อไปในปี พ.ศ. 2553 (ค.ศ. 2010)
สกอร์การ์ด

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| หลุม 1 | พาร์ 4 | 376 หลา | 344 เมตร | หลุม 10 | พาร์ 4 | 430 หลา | 393 เมตร |
| หลุม 2 | พาร์ 5 | 502 หลา | 459 เมตร | หลุม 11 | พาร์ 4 | 373 หลา | 341 เมตร |
| หลุม 3 | พาร์ 4 | 374 หลา | 342 เมตร | หลุม 12 | พาร์ 3 | 201 หลา | 183 เมตร |
| หลุม 4 | พาร์ 4 | 327 หลา | 299 เมตร | หลุม 13 | พาร์ 4 | 393 หลา | 359 เมตร |
| หลุม 5 | พาร์ 3 | 187 หลา | 170 เมตร | หลุม 14 | พาร์ 5 | 572 หลา | 523 เมตร |
| หลุม 6 | พาร์ 5 | 500 หลา | 457 เมตร | หลุม 15 | พาร์ 4 | 396 หลา | 362 เมตร |
| หลุม 7 | พาร์ 3 | 106 หลา | 97 เมตร | หลุม 16 | พาร์ 4 | 401 หลา | 366 เมตร |
| หลุม 8 | พาร์ 4 | 416 หลา | 380 เมตร | หลุม 17 | พาร์ 3 | 178 หลา | 162 เมตร |
| หลุม 9 | พาร์ 4 | 462 หลา | 422 เมตร | หลุม 18 | พาร์ 5 | 543 หลา | 496 เมตร |
ผู้ชนะยูเอสโอเพนที่สนามเพบเบิลบีช

พ.ศ. 2543 (2000) ไทเกอร์ วูดส์
พ.ศ. 2535 (1992) ทอม ไคต์
พ.ศ. 2525 (1982) ทอม วัตสัน
พ.ศ. 2515 (1972) แจ็ค นิคลอส
แหล่งข้อมูลอื่น

เว็บไซต์สนามกอล์ฟเพบเบิลบีช เก็บถาวร 2006-05-06 ที่ เวย์แบ็กแมชชีน
เว็บไซต์เพบเบิลบีชรีสอร์ท
สายคะระซุมะ

สายคะระซุมะ (烏丸線) เป็นหนึ่งในสองเส้นทางของรถไฟใต้ดินเทศบาลเคียวโตะ เมืองเคียวโตะ ประเทศญี่ปุ่น สีประจำเส้นทางคือสีเขียว และรหัสสถานีจะขึ้นต้นด้วยตัว K มีสถานีปลายทาง ได้แก่ สถานีโคะกุไซไกกัง และ สถานีทะเกะดะ
ล้อขับเคลื่อน > การคมนาคมเทศบาลเคียวโตะ

10 ซีรีส์
10 ซีรีส์
ล้อขับเคลื่อน > Kintetsu Corporation

Kintetsu 3200 ซีรีส์
Kintetsu 3220 ซีรีส์
Kintetsu 3200 ซีรีส์
Kintetsu 3220 ซีรีส์
สถานี

โคะกุไซไกกัง
มะสึงะซะกิ
คิตะยะมะ
คิตะโอจิ
คุระมะกุชิ
อิมะเดะงะวะ
มะรุตะมะชิ
คะระซุมะโอะอิเกะ
ชิโจ
โกะโจ
เคียวโตะ
คุโจ
จูโจ
คุอินะบะชิ
ทะเกะดะ
แหล่งข้อมูลอื่น

Public transport in Kyoto (Kyoto City Web)
สถานีเคียวโตะ
สถานีทะเกะดะ
อะลี อัลฮับซี

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  อะลี บิน อับดุลลอฮ์ บิน ฮาริบ อัลฮับซี
วันเกิด:   (1981-12-30) 30 ธันวาคม ค.ศ. 1981 (42 ปี)
สถานที่เกิด:  มัสกัต, รัฐสุลต่านโอมาน
ส่วนสูง:  1.94 m (6 ft 4 1⁄2 in)
ตำแหน่ง:  ผู้รักษาประตู
สโมสรเยาวชน
1997–1998:  อันนัศร์
สโมสรอาชีพ*
| ปี |  ทีม |  ลงเล่น |  (ประตู) |
| 1998–2002 |  อัลมูไซบี |  56 |  (0) |
| 2002–2003 |  อันนัศร์ |  27 |  (0) |
| 2003–2006 |  ลึนออสโล |  62 |  (0) |
| 2006–2010 |  โบลตัน วอนเดอเรอส์ |  10 |  (0) |
| 2010–2011 |  → วีแกน แอทเลติก (ยืมตัว) |  34 |  (0) |
| 2011–2015 |  วีแกน แอทเลติก |  102 |  (0) |
| 2014 |  → ไบรตัน แอนด์ โฮฟ อัลเบียน (ยืมตัว) |  1 |  (0) |
| 2015–2017 |  เรดิง |  78 |  (0) |
| 2017–20​19 |  อัลฮิลาล |  34 |  (0) |
| 2019–2020 |  เวสต์บรอมมิช อัลเบียน |  0 |  (0) |
ทีมชาติ‡
| 2002–2019 |  โอมาน |  136 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 30 สิงหาคม 2019 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 19 พฤศจิกายน 2019
อะลี บิน อับดุลลอฮ์ บิน ฮาริบ อัลฮับซี (อาหรับ:علي بن عبد الله بن حارب الحبسي, เกิดเมื่อวันที่ 30 ธันวาคม ค.ศ. 1981) เป็นอดีตนักฟุตบอลชาวโอมาน ตำแหน่งผู้รักษาประตู เคยเล่นในระดับพรีเมียร์ลีกให้กับโบลตัน วอนเดอเรอส์และวีแกน แอทเลติก และเป็นอดีตกัปตันทีมชาติโอมาน โดยเป็นผู้รักษาประตูมือหนึ่งของทีมชาติโอมานตั้งแต่ปี ค.ศ. 2002–2015
อะลี อัลฮับซี จัดเป็นนักฟุตบอลในตำแหน่งผู้รักษาประตูที่เป็นชาวเอเชียคนแรกที่ได้ลงเล่นในลีกชั้นนำของยุโรป โดยเคยลงสนามในเกมระดับพรีเมียร์ลีกกับโบลตัน วอนเดอเรอส์ และวีแกน แอทเลติก
แหล่งข้อมูลอื่น

สถิติของ อะลี อัลฮับซี ที่ Soccerbase
อะลี อัลฮับซี ข้อมูลจาก National-Football-Teams.com
| ด ค กผู้เล่นชุดปัจจุบันของสโมสรฟุตบอลเวสต์บรอมมิชอัลเบียน  |
| --- | --- |
 1 จอห์นสตัน  2 Furlong  3 กิบส์  4 ร็อบสัน-คานู  5 Bartley  6 Ajayi  7 Krovinović  8 ลิเวอร์มอร์(c)  9 Zohore  10 Phillips  12 Pereira  13 Grosicki  14 Townsend  15 ออสติน  16 Harper  18 แบร์รี  19 Sawyers  20 Leko  21 Edwards  22 Peltier  23 Bond  25 อัลฮับซี  26 Hegazi  27 O'Shea  29 Diangana  31 Tulloch  32 Fitzwater  36 Ferguson  47 Robinson  ผู้จัดการ: อัลลาร์ไดซ์
สวนสมเด็จพระศรีนครินทร์ พระนครศรีอยุธยา

| สวนสมเด็จพระศรีนครินทร์  พระนครศรีอยุธยา |
| --- | --- |
ประเภท: สวนสาธารณะ
ที่ตั้ง: ถนนอู่ทอง ตำบลประตูชัย อำเภอพระนครศรีอยุธยา จังหวัดพระนครศรีอยุธยา 15000
พื้นที่: 152 ไร่
เปิดตัว: 19 กรกฎาคม พ.ศ. 2528
ผู้ดำเนินการ: กรมศิลปากร และเทศบาลนครพระนครศรีอยุธยา
สถานะ: ทุกวัน
สวนสมเด็จพระศรีนครินทร์ พระนครศรีอยุธยา คือ สวนสาธารณะเฉลิมพระเกียรติสมเด็จพระศรีนครินทราบรมราชชนนี 80 พรรษา ลำดับที่ 2 ตั้งอยู่ในบริเวณอุทยานประวัติศาสตร์ด้านตะวันตกเฉียงเหนือของเกาะเมือง ถนนอู่ทอง (ถนนรอบเมือง) ตำบลประตูชัย อำเภอพระนครศรีอยุธยา จังหวัดพระนครศรีอยุธยา มีเนื้อที่ 152 ไร่ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จเป็นประธานเปิดสวนเมื่อวันที่ 19 กรกฎาคม พ.ศ. 2528
หน่วยงานรับผิดชอบในการดูแลรักษา คือ กรมศิลปากรและเทศบาลนครพระนครศรีอยุธยา ต้นไม้ประจำสวน คือ หมันแดง
ลักษณะของสวน

สวนสมเด็จพระศรีนครินทร์ พระนครศรีอยุธยาเป็นสวนสาธารณะที่จัดให้สอดคล้องกับพื้นที่ประวัติศาสตร์สมัยอยุธยา มีการดัดแปลงพื้นที่ให้น้อยที่สุดโดยเฉพาะโครงข่ายคลองและถนนโบราณเพื่อเปิดโอกาสให้นักโบราณคดีสามารถทำการขุดค้นทางโบราณคดีได้สะดวกในอนาคต เป็นสวนที่สนองความต้องการของชุมชนโดยรอบ เป็นที่พื้นที่สีเขียวเปิดโล่งเพื่อตากอากาศและออกกำลังกายช่วงเย็น มีการปลูกพรรณไม้ขนาดใหญ่กระจายทั่วบริเวณเพื่อให้ร่มเงาโดยใช้แบบภูมิทัศน์ที่ง่ายและส่งเสริมความเด่นของโบราณสถาน ตรงจากทางเข้าจะมีศาลาทรงไทยที่สร้างเมื่อครั้งสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จเป็นประธานพิธีเปิด  และศาลาอื่น ๆ ที่จัดเตรียมไว้ เนื่องจากภายในสวนมีโบราณสถานหลายแห่งรวมทั้งเจดีย์และถนนโบราณ สวนแห่งนี้จึงเป็นที่ศึกษาประวัติศาสตร์และโบราณคดีไปในตัว
พื้นที่เดิม เนื่องจากบริเวณที่จัดอยู่ในเขตอุทยานประวัติศาสตร์ (ก่อนการวางผังหลักอุทยาน) การวางผังจึงต้องสอดคล้องกับสถานที่ซึ่งเป็นย่านที่เรียกว่า "ย่านฉะไกรใหญ่" มีระบบคลองและถนนตัดผ่านไปมาแต่โบราณในลักษณะคล้ายระบบถนนในสมัยปัจจุบัน การวางผังจึงยึดแนวคลองและถนนโบราณเดิมเป็นหลัก พื้นที่เดิมส่วนใหญ่ถูกทำลายจากการบุกรุกมาก่อนแล้ว
พระราชานุสาวรีย์

พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี เสด็จเป็นประธานในพิธีเปิดพระราชานุสาวรีย์สมเด็จพระศรีนครินทราบรมราชชนนีเมื่อวันที่ 1 ธันวาคม พ.ศ. 2543
สะพานพังฮวา

| สะพานพังฮวา |
| --- | --- |
방화대교 Banghwa daegyo

เส้นทาง: ทางพิเศษท่าอากาศยานนานาชาติอินช็อน
ข้าม: แม่น้ำฮัน
ที่ตั้ง: โซล เกาหลีใต้
เจ้าของ: บริษัททางหลวงสนามบินใหม่
ผู้ดูแล: บริษัททางหลวงสนามบินใหม่
เหนือน้ำ: สะพานรถไฟมักอก
ท้ายน้ำ: สะพานแฮ็งจู
ข้อมูลจำเพาะ
ประเภท: คานสะพาน และสะพานแขวน
ความยาว: 2,559 m (8,396 ft)
ประวัติ
ผู้สร้าง: Poong Lim Industrial
วันเริ่มสร้าง: 29 ธันวาคม ค.ศ. 1995
วันสร้างเสร็จ: 11 พฤศจิกายน ค.ศ. 2000
สถิติ
ค่าผ่าน: ใช่
ที่ตั้ง

สะพานพังฮวา (ฮันกึล: 방화대교; ฮันจา: 傍花大橋; อักษรโรมัน: Banghwa Bridge) เป็นสะพานข้ามแม่น้ำฮันในประเทศเกาหลีใต้และเชื่อมต่อกับเขตคังซอในโซล และเมืองโคยังในจังหวัดคย็องกี สะพานเป็นส่วนหนึ่งของทางพิเศษท่าอากาศยานนานาชาติอินช็อน มีความยาวทั้งหมด 2,559 เมตร และมี 6 ช่องจราจร เป็นสะพานที่ยาวที่สุดที่จะข้ามแม่น้ำฮัน สะพานเริ่มก่อสร้างในเดือนธันวาคม ค.ศ. 1995 และเปิดใช้เมื่อ 21 พฤศจิกายน ค.ศ. 2000
แหล่งข้อมูลอื่น

Banghwa Bridge in Seoul
37°35′17″N 126°49′35″E﻿ / ﻿37.58806°N 126.82639°E﻿ / 37.58806; 126.82639
สวนสมเด็จพระศรีนครินทร์ พิจิตร

| สวนสมเด็จพระศรีนครินทร์ พิจิตร |
| --- | --- |

ประเภท: สวนสาธารณะ
ที่ตั้ง: ริมบึงสีไฟ ตำบลในเมือง อำเภอเมืองพิจิตร จังหวัดพิจิตร
พื้นที่: 170 ไร่
เปิดตัว: 4 มีนาคม พ.ศ. 2530
ผู้ดำเนินการ: เทศบาลเมืองพิจิตร
สถานะ: ทุกวัน
สวนสมเด็จพระศรีนครินทร์ พิจิตร คือ สวนสาธารณะเฉลิมพระเกียรติสมเด็จพระศรีนครินทราบรมราชชนนี 80 พรรษา ลำดับที่ 5 ตั้งอยู่ที่ริมบึงสีไฟ ตำบลในเมือง อำเภอเมืองพิจิตร จังหวัดพิจิตร มีเนื้อที่ 170 ไร่ เป็นพื้นดิน ประมาณ 50 ไร และพื้นน้ำประมาณ 120 ไร่ สมเด็จพระศรีนครินทร์บรมราชชนนี พร้อมด้วยสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จเป็นประธานเปิดสวนเมื่อวันที่ 4 มีนาคม พ.ศ. 2530
หน่วยงานรับผิดชอบในการดูแลรักษา คือ เทศบาลเมืองพิจิตร ต้นไม้ประจำสวน คือ ค้อ
ลักษณะของสวน

สวนสมเด็จพระศรีนครินทร์ พิจิตร เป็นสวนที่สร้างควบคู่กับบึงสีไฟซึ่งเป็นแหล่งพักพิงและอยู่อาศัยของสัตว์หลายชนิด ในฤดูหนาวจะมีฝูงนกเป็ดน้ำอพยพมาอาศัยเป็นจำนวนมาก จึงเป็นสถานที่สำหรับชมและศึกษานกไปด้วย ภายในบึงมีพรรณไม้น้ำขึ้นทั่วไป มีดอกบัวหลวงจำนวนมากและสวยงาม ริมบึงปลูกไม้ดอกไม้ประดับและไม้ใหญ่ให้ความร่มรื่น กลางบึงมีศาลาที่ใช้เป็นที่พักผ่อนชมทิวทัศน์มีสะพานยาวทอดข้ามจากฝั่งถึงศาลา ภายในสวนมีทางเดินสำหรับออกกำลังกายและวิ่งเหยาะ มีสวนสุขภาพ ประตูทางเข้ามีหอประชุมขนาดใหญ่รูปจระเข้ยักษ์ในตำนานชาละวัน สัญลักษณ์ของจังหวัดพิจิตร ประกอบด้วยเวทีเนินดินสำหรับจัดรายการบันเทิงในช่วงวันหยุดสุดสัปดาห์
สวนสมเด็จพระศรีนครินทร์ พิจิตร เป็นสวนสาธารณะที่อยู่ใจกลางเมืองจึงมีประชาชนมาใช้เป็นจำนวนมากเนื่องจากมีความสะดวกในการเข้าถึง นอกจากนี้ยังมีหน่วยงานของกรมประมงตั้งสถานีทดลองสัตว์น้ำและมีอาคารแสดงพันธุ์ปลาน้ำจืดที่ประชาชนเข้าชมได้ด้วย
พระราชานุสาวรีย์

เมื่อวันที่ 31 พฤษภาคม พ.ศ. 2545 พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นประธานเปิดพระราชานุสาวรีย์สมเด็จพระศรีนคริทราบรมราชชนนีที่ประดิษฐานในสวนแห่งนี้
สนามกีฬากลางจังหวัดชัยภูมิ

| --- | --- |
ที่ตั้ง: อำเภอเมืองชัยภูมิ จังหวัดชัยภูมิ ประเทศไทย
เจ้าของ: การกีฬาแห่งประเทศไทย
ความจุ: 2,564 ที่นั่ง
พื้นผิว: หญ้าแท้
การใช้งาน
สโมสรฟุตบอลมาแชร์ชัยภูมิ องค์การบริหารส่วนจังหวัดชัยภูมิ จังหวัดชัยภูมิ
สนามกีฬากลางจังหวัดชัยภูมิ หรือ สนามกีฬาองค์การบริหารส่วนจังหวัดชัยภูมิ เป็นสนามกีฬาที่ใหญ่ที่สุดในจังหวัดชัยภูมิ ตั้งอยู่ในสนามกีฬากลางจังหวัดชัยภูมิ อำเภอเมืองชัยภูมิ จังหวัดชัยภูมิ ภายในสนามประกอบด้วยสนามฟุตบอล โรงยิมสิริวัณวรี สนามตะกร้อ สนามบาสเกตบอล สนามฟุตซอล สนามเปตอง สนามเทนนิส และสนามรักบี้ โดยมีสนามฟุตบอลกีฬากลางเป็นสนามใหญ่ อัฒจันทร์สามารถรับรองผู้ชมได้ประมาณ 2,564 ที่นั่ง[ต้องการอ้างอิง] โดยใช้เป็นสนามเหย้าของสโมสรฟุตบอลมาแชร์ชัยภูมิ และอยู่ติดกับสถาบันการพลศึกษา วิทยาเขตชัยภูมิ
กีฬาเยาวชนแห่งชาติครั้งที่ 21

ในการแข่งขัน กีฬาเยาวชนแห่งชาติครั้งที่ 21 พญาแลเกมส์ ใน พ.ศ. 2548 จังหวัดชัยภูมิได้รับเกียรติให้เป็นเจ้าภาพจัดการแข่งขันระหว่างวันที่ 20-31 มีนาคม พ.ศ. 2548 มีการแข่งขันกีฬารวม 27 ประเภท คือ กรีฑา แบดมินตัน บาสเกตบอล มวยสากลสมัครเล่น จักรยาน ลีลาศ ฟุตบอล กอล์ฟ ยิมนาสติก แฮนด์บอล ยูโด เทนนิส รักบี้ฟุตบอล มวยไทยสมัครเล่น เปตอง ว่ายน้ำ เทเบิลเทนนิส เทควันโด เซปักตะกร้อ วอลเลย์บอล ยกน้ำหนัก มวยปล้ำ ยิงปืน และสนุกเกอร์ มีนักกีฬาเข้าร่วมการแข่งขัน 5 ภาค จำนวน 6,169 คน รวมนักกีฬาและเจ้าหน้าที่ทั้งสิ้น 7,810 คน โดยได้ใช้สนามกีฬากลางจังหวัดชัยภูมิ เป็นสถานที่ทำพิธีเปิด-ปิด และทำการแข่งขันกีฬาต่าง ๆ
สิ่งก่อสร้างภายในสนามกีฬา

สนามกีฬากลางจังหวัดชัยภูมิ ใช้แข่งขันฟุตบอล กรีฑา กิจกรรมต่าง ๆ และเดินสวนสนาม
โรงยิมสิริวัณวรี ใช้แข่งขันวอลเลย์บอล เป็นสนามของสโมสรวอลเลย์บอลเมืองชัยภูมิ
สนามเทนนิส
สนามเปตอง
สนามฟุตซอล
สนามบาสเกตบอล
สนามตะกร้อ
สนามรักบี้อเมริกันฟุตบอล
สนามกีฬาอื่นใกล้เคียง

สนามสถาบันการพลศึกษา วิทยาเขตชัยภูมิ
สนามเทศบาลจังหวัดชัยภูมิ
หม่อมเจ้าเมฆิน คเนจร

| หม่อมเจ้าเมฆิน คเนจร |
| --- | --- |
หม่อมเจ้า ชั้น 3
ประสูติ: 9 มกราคม พ.ศ. 2389
สิ้นชีพิตักษัย: 21 พฤศจิกายน พ.ศ. 2462 (73 ปี)
พระบุตร: หม่อมอมรวงษ์วิจิตร (หม่อมราชวงศ์ปฐม คเนจร)
ราชสกุล: คเนจร
ราชวงศ์: จักรี
พระบิดา: พระเจ้าบรมวงศ์เธอ กรมหมื่นอมเรนทรบดินทร์
หม่อมเจ้าเมฆิน (9 มกราคม พ.ศ. 2389 — 21 พฤศจิกายน พ.ศ. 2462) เป็นพระโอรสในพระเจ้าบรมวงศ์เธอ กรมหมื่นอมเรนทรบดินทร์ และเป็นพระราชนัดดาในพระบาทสมเด็จพระนั่งเกล้าเจ้าอยู่หัว
พระประวัติ

หม่อมเจ้าเมฆิน ประสูติเมื่อวันที่ 9 มกราคม พ.ศ. 2388 (แบบสากลคือ พ.ศ. 2389) เป็นพระโอรสในพระเจ้าบรมวงศ์เธอ กรมหมื่นอมเรนทรบดินทร์ เมื่อเจริญชันษาขึ้น ทรงรับราชการในกรมมหาดไทย
ต่อมาเมื่อชราภาพได้กราบบังคมทูลลาออกจากราชการโดยมีหม่อมอมรวงษ์วิจิตร (หม่อมราชวงศ์ปฐม คเนจร) โอรส เป็นผู้ดูแล ในปี พ.ศ. 2451 หม่อมอมรวงษ์วิจิตรถึงแก่กรรมในราชการ พระบาทสมเด็จพระจุลจอมเกล้าเจ้าอยู่หัวจึงพระราชทานเบี้ยหวัดพิเศษแก่หม่อมเจ้าเมฆิน ซึ่งหม่อมอมรวงษ์วิจิตรเคยดูแลอยู่นั้น เพิ่มขึ้นอิกเป็นปีละ 400 บาท
หม่อมเจ้าเมฆิน สิ้นชีพิตักษัยเมื่อวันที่ 21 พฤศจิกายน พ.ศ. 2462 ขณะชันษา 73 ปี
หม่อมเจ้าโสภณภราไดย สวัสดิวัตน์

| หม่อมเจ้าโสภณภราไดย สวัสดิวัตน์ |
| --- | --- |
หม่อมเจ้า ชั้น 4

ประสูติ: 8 มกราคม พ.ศ. 2447
สิ้นชีพตักษัย: 17 กรกฎาคม พ.ศ. 2514 (67 ปี)
ชายาและหม่อม: พระวรวงศ์เธอ พระองค์เจ้ามยุรฉัตร หม่อมแตงนวล สวัสดิวัตน์ ณ อยุธยา หม่อมประเทือง สวัสดิวัตน์ ณ อยุธยา
พระบุตร: หม่อมราชวงศ์พรรธนภณ สวัสดิวัตน์
ราชสกุล: สวัสดิวัตน์
ราชวงศ์: จักรี
พระบิดา: สมเด็จพระเจ้าบรมวงศ์เธอ กรมพระสวัสดิวัดนวิศิษฎ์
พระมารดา: พระเจ้าวรวงศ์เธอ พระองค์เจ้าอาภาพรรณี
หม่อมเจ้าโสภณภราไดย สวัสดิวัตน์ (8 มกราคม พ.ศ. 2447 – 17 กรกฎาคม พ.ศ. 2514) พระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี เป็นพระโสทรเชษฐาในสมเด็จพระนางเจ้ารำไพพรรณี พระบรมราชินี ทรงสำเร็จการศึกษาจากโรงเรียนเทพศิรินทร์
หม่อมเจ้าโสภณภราไดย เสกสมรสกับพระวรวงศ์เธอ พระองค์เจ้ามยุรฉัตร พระธิดาในพระเจ้าบรมวงศ์เธอ กรมพระกำแพงเพชรอัครโยธิน กับพระเจ้าวรวงศ์เธอ พระองค์เจ้าประภาวสิทธิ์นฤมล เมื่อวันที่ 7 สิงหาคม พ.ศ. 2473 มีโอรสคนเดียว คือ หม่อมราชวงศ์พรรธนภณ สวัสดิวัตน์ (ชื่อเดิม: หม่อมราชวงศ์ฉัตรโสภณ สวัสดิวัตน์)
หม่อมเจ้าโสภณภราไดย สวัสดิวัตน์ ถึงชีพิตักษัยเมื่อวันที่ 17 กรกฎาคม พ.ศ. 2514 สิริชันษา 67 ปี
เครื่องราชอิสริยาภรณ์

พ.ศ. 2473 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
สวนสวรรค์

สวนสวรรค์ เป็นสวนที่ประทับพักผ่อนพระอิริยาบถของพระบาทสมเด็จพระจุลจอมเกล้าเจ้าอยู่หัว และพระบรมวงศานุวงศ์ ปัจจุบันสวนนี้ถูกรื้อลงแล้ว
ประวัติและสถาปัตยกรรม

สวน สวรรค์ ขึ้นเป็นที่ทรงพระสำราญพักผ่อนพระอิริยาบถ  สวนสวรรค์ มีลักษณะเป็นหอรูปสี่เหลี่ยมก่ออิฐถือปูน สูงเท่ากับชั้น 2 ของพระที่นั่งเป็นหอโถงไม่มีหลังคาคล้ายดาดฟ้ามีสะพานทอดข้ามติดต่อไปมาถึง กันจากพระที่นั่งอมรพิมานมณีซึ่งเป็นพระวิมานสำหรับเข้าที่บรรทมของ พระบาทสมเด็จพระจุลจอมเกล้าเจ้าอยู่หัว โดยเฉพาะ เรียกกันเป็นการภายในว่า  ในที่  ไปสู่หอนี้ ภายในสวนสวรรค์ได้จัดสร้างเป็นสวนบุปผชาติ เติมไปด้วยพันธุ์ไม้ต่าง ๆ ที่หายาก มีอ่างน้ำพุสำหรับเลี้ยงปลาญี่ปุ่นสายพันธุ์ต่าง ๆ  และมีสระน้ำ สำหรับเป็นที่เพลิดเพลินพระราชหฤทัย หลังจากทรงเสร็จสิ้นพระราชภารกิจประจำวันลงแล้ว และบางเวลาก็เสด็จออกสวนสวรรค์เพื่อทรงพระสำราญในท่ามกลาง พระอัครมเหสี  พระราชโอรส พระราชธิดา และพระบรมวงศานุวงศ์ฝ่ายใน เป็นการพักผ่อนส่วนพระองค์